Bloed & Lokvoer Vir Barber
BLOED & LOKVOER.
Die mens se reuk sintuig is pateties wanneer dit vergelyk word met visse. Haaie se reuk sintuie is 10,000 maal beter as die mens en kan bloed oor groot afstande ruik. 'n Baber kan net so goed ruik indien nie beter nie. Daar word beraam dat die baber meer as 27,000 smaak kliere op sy lyf het. Dié smaak kliere is binne en buite sy mond, op sy snorre, en regoor sy vel. 'n Baber kan sy kos proe nog voor hy dit in sy bek kry.
Bloed is die enigste reuk wat alle vis kan ruik en is sekerlik dié dodelikste lok-reuk vir baber. Baber is 'n oppertunistiese roofvis wat, in skole, jagmaak op klein vissies. Babers ken dus die bloed reuk baie goed en kan dit oor groot afstande ruik.
Bloed op sy eie is dodelik as lokmiddel, en nes haaie, kan baber die reuk van bloed gladnie weerstaan nie.
Jy kan bloed saam voer gebruik, of oor voerbolle, of doop jou aas in die bloed.
Bloed moet vars gebruik word daar dit vinnig vrot en hard word. Bêre dit tydens die hengel uitstappie in 'n houer of sak wat dit sal koel hou, en gebruik gerus 'n ysblok of twee om met die verkoeling te help. Dit kan ook vir 'n dag of twee in jou yskas gebêre word, maar as jy dit langer wil bêre moet dit gevries word. Maak net seker jy stoor dit in 'n houer wat ordentlik seël, anders sal dit uitdroog en al die lok-waarde verloor. Hengelaars wat nie vars bloed in die hande kry nie kan gepreserveerde bloed, wat nie sal vrot nie, by die meeste hengelwinkels te koop kry.
Bloed versprei deur water, sonder om die molekulêre struktuur te verloor. Met ander woorde, bloed behou sy identiteit, en dus bly die bloed reuk onveranderd – Bloed hou aan om soos bloed te ruik. En, ongeag die hoeveelheid bloed wat in die water beland, word die reuk nie sterker of flouer nie. 'n Oormaat van bloed sal geen vis, karp ingesluit, wegjaag nie. Groot hoeveelhede bloed sal net baie verder deur die water versprei, tot 9m en verder, en kan dus net beter lok. Gooi dus gerus bloed oor jou voerbolle. Dit werk!
Bloed kan ook gebruik word om uitstekende ase te maak.
Heg 'n groot erdwurm aan 'n stewige hoek en laat uitdroog. Doop dan die uitgedroogte erdwurm in gepreserveerde bloed, totdat die water wat die erdwurm met die uitdroog verloor het, vervang is met die bloed…Dodelik!
Jy kan dit ook met ander tipes aas, soos gras garnale en krieke, doen.
Doop vismeel boilies in bloed, vir 'n dag of twee, en gebruik op 'n baber haar strop. Babers los nie maklik vismeel boilies uit nie en die bloed veroorsaak die hele tyd bloederigheid in die aas se omgewing. Dit sal jou kans op sukses baie verbeter.
'n Baber haar strop is maklik en eenvoudig om te maak – Neem jou normale baber strop, maak met nylon of 'braid' 'n lussie aan die buig van die hoek, heg die boilie en gebruik 'n boilie stopper om die boilie goed vas te trek. Werk uitstekend!
Ander natuurlike geure waarmee jy boilies kan versterk is 'Bloodworm Extract'.
Chemiese produkte, soos byvoorbeeld muti's, se molekulêre struktuur kan verander wanneer dit met ander vloeistowwe meng. Met ander woorde, hul identiteit (reuk), kan verander. Dus, moenie bloed met enige chemiese produkte meng nie!
Bloed kan wel met sommige natuurlike vloeistowwe (liquid foods) gemeng word om die aptyt opwekkings waarde te verhoog. Produkte wat goed saam bloed werk is Baber Feedstim; Hydro Aminol; Aminol Feedstim en Belachan.
Hengelaars wat ongemaklik voel om met bloed te werk kan gerus Baber Feedstim probeer. Alhoewel dit al 'n geruime tyd oorsee beskikbaar is, is dit redelik nuut in ons mark. Dit is 'n aptyt opwekker wat spesiaal vir baber hengel ontwikkel is, en bevat 'n doelgerigte baber "pheromone" aanlokker, asook al die noodsaaklike amino sure wat babers benodig. Jy kan jou aas daarin doop of dit in baber grondvoer gebruik. Dis 'n natuurlike produk, so enige hoeveelheid kan gebruik word.
'n Soortgelyke produk is nou ook vir kurper beskikbaar.
Hoekom is onuitgebroeide kuikens, nog in hul doppe, so 'n dodelike aas vir baber?
Dis kuikens wat normaalweg te swak is om self uit te broei of nie vinnig genoeg uit hul dop kom nie. Hulle is by Henkor beskikbaar, kliphard gevries, met dop en al.
Ontvries die eier, nie heeltemal nie, net genoeg dat jy 'n 5/0 – 7/0 langsteel hoek deur beide die dop EN kuiken kan druk, totdat die hoekpunt uitkom. Kap nou die dop liggies, dat hy net ordentlik bars en gooi in die water. Dis ons namaak van 'n voël se eier, wat uit die nes, in die water val. Met die ontdooi van die eier gaan lê die gekraakte dop rondom die kuiken met die bloederige nageboorte wat uitlek en baber roep. Dodelik!
HOEKOM VOERPLEK MAAK VIR BABER?
Hengelaars voer vir karp, kurper en moddervis, so hoekom nie vir baber nie?
Die meerderheid hengelaars gooi 'n baber stok doer eenkant in die water en hoop vir die beste. Per ongeluk swem die skool babers by hul aas verby en hul vang een. Die res van die skool swem voort want daar is niks wat hul in die omgewing hou nie. Weer word aas aangesit, ingegooi en gehoop vir die beste. Maar, met doelgemaakte baber voer kan jy die skool na jou aas lok, in die omgewing hou, en gevolglik meer en vinniger babers vang, as daarsonder. Om die waarheid te sê, as jy reg voer sal jy oorwegend meer, en groter, babers vang as wat jy karp kan vang.
Daar is drie verskillende tipes lokvoer wat vir baber gebruik word:
Maklik om self te maak met 'n lae reuk graad. Bloed en afval afkomstig van vis, bees en hoender word saamgevoeg, baie fyn gemaal en dan in balle gepers. Maak tennisbal grootte balle om met die hand in die water te gooi of vorm bolle rondom 'n voerveer of sinker. Dit word dan kliphard gevries. Gooi gevries in die water.
Ek verkies 'n mengsel van 40% vis, 20% hoender, 20% bees en 20% growwe semel. Soos die balle ontvries en blus word die bloederige reuk in die water vrygestel. Die hoeveelheid vet in die mengsel bepaal die blus tyd. Met baie vet sal die byvoeging van nog semel help om die balle vinniger te laat blus, indien verkies.
Persoonlik verkies ek om soveel moontlik lok in my voer te hê, dus voeg ek ook 'n mengsel van gepreserveerde bloed en Aminol Feedstim by my vleismengsel.
Bloed balle, wat uitgedroog is, kan sekere tye van die jaar by Henkor gekoop word.
Moeiliker om te maak met 'n uiters sterk reuk. Bloed en afval word saamgevoeg, baie fyn gemaal en dan in 'n lugdigte drom gesit. Plaas die drom vir 'n dag of twee in die son tot die mengsel 'n lekker "klank" ontwikkel. Maak dan voerballe en vries kliphard. Gooi gevries in die water.
Omdat bees vleis beter en sterker "klank" ontwikkel verkies ek 'n mengsel van 40% vis, 10% hoender, 30% bees en 20% growwe semel. Gebruik weereens meer semel vir 'n vinniger blus tyd. Hou in gedagte dat baber vars bo vrot verkies. Moenie die mengsel in die son los tot dit vrot nie; slegs lank genoeg om 'n sterk reuk te ontwikkel met 'n effense kleur verandering na swart.
Die mengsel in beide tipes lokvoer moet baie fyn gemaal wees; jy wil daarmee net baber lok en nie vet voer nie!
Henkor vervaardig 'n droë lokvoer gemaak van bloedmeel, lewermeel, vismeel, forel pille en bees en hoender afval. Die lokvoer het 'n lae reuk graad vir die hengelaar maar voldoende vir vis. Dis maklik en vinnig om te gebruik. Voeg net 'n handvol of twee damwater daarby, meng en brei die klam gedeelte tot 'n tennisbal grootte en gooi in die water. Die lokvoer werk ook baie goed vir karp – Meng om die helfde met enige geel grondvoer en gebruik soos normaalweg.
AANWENDING VAN LOKVOERBALLE
Daar word normaalweg naby die oewer vir baber gehengel – enigiets tot 30m vêr, afhangende van die water temperatuur.
Begin voerplek te maak deur so 5-10 lokvoer balle, op die kol waar jy gaan hengel (teiken gebied), te gooi. 'n Paar balle word dan sowat 10m verder, in 'n sirkel rondom die teiken gebied, gegooi.
Jy lok dus die skool nader met die verste balle, tot by die teiken gebied, waar die meeste bloed reuk is.
Gooi net lokvoer balle na die sirkel rondom die teiken gebied tot jy 'n skool in die teiken gebied kry. Met die skool in die teikengebied gooi jy dan af en toe 'n bal of twee in die teiken gebied, om die skool daar te hou.